Oud-fietsrykampioen veroorsaak kettingbotsingFoto van die ongeluk Foto: www.lematin.ch ŉ Voormalige Olimpiese fietsrykampioen van Switserland het ŉ kettingbotsing van sewe voertuie veroorsaak waarin hyself en 10 ander mense beseer is. Robert Dill-Bundi (54), wat die individuele kategorie in 1980 tydens die Olimpiese Spele in Moskou gewen het, het Donderdag glo twee ongelukke in Aigle, Switserland, veroorsaak, het Le Matin-koerant berig. “Ek is baie geskok oor wat gebeur het,” het Dill-Bundi, wat met sy BMW gery het, gesê. Volgens die polisie het die motoris, wat hulle nie uitgeken het nie, eers ŉ ander voertuig getref nadat hy ŉ rooi verkeerslig verontagsaam het voordat hy ŉ paar honderd meter weggejaag en toe ŉ kettingbotsing van sewe voertuie veroorsaak het. Een van die beseerdes is in ŉ ernstige toestand en Dill-Bundi is steeds in die hospitaal en sal binnekort deur die polisie ondervra word, het Le Matin berig. Klik hier om nog foto’s te sien.